আশুলিয়ায় যুবদলের মশাল মিছিল
বিএনপি চেয়ারপারসন খালেদা জিয়ার মুক্তি ও সরকারের পদত্যাগ দাবিতে ঢাকার আশুলিয়ায় মশাল মিছিল করেছে ঢাকা জেলা যুবদল।
শনিবার সন্ধ্যা ৭টার দিকে আশুলিয়ার নবীনগর-চন্দ্রা মহাসড়কের পল্লীবিদ্যুৎ এলাকায় এ মশাল মিছিল হয়। মিছিলটি সংক্ষিপ্ত সমাবেশের মধ্য দিয়ে শেষ হয়।
এতে নেতৃত্ব দেন ঢাকা জেলা বিএনপির সাধারণ সম্পাদক আইয়ুব খান। মশাল মিছিলে সাভার থানা, সাভার পৌর ও আশুলিয়া থানা যুবদলের শতাধিক নেতাকর্মী অংশ নেন।
যোগাযোগ করা হলে আশুলিয়া থানা বিএনপির যুগ্ম-সাধারণ সম্পাদক মো. জাহাঙ্গীর আলম দ্য ডেইলি স্টারকে বলেন, 'সরকার পতনের একদফা দাবি, ডামি নির্বাচন বর্জন ও দেশনেত্রী খালেদা জিয়ার নিঃশর্ত মুক্তির দাবিতে আমরা মশাল মিছিল করেছি।'

বিএনপি চেয়ারপারসন খালেদা জিয়ার মুক্তি ও সরকারের পদত্যাগ দাবিতে ঢাকার আশুলিয়ায় মশাল মিছিল করেছে ঢাকা জেলা যুবদল।